Den 22-årige er sigtet for kvalificeret vold, efter han ifølge anklagerne stak en anden mand ned foran indgangen til Kildeparken.

En 22-årig mand er blevet varetægtsfængslet i foreløbigt fire uger, efter han tidligere i dag ved retten i Hjørring blev sigtet for kvalificeret vold til Aalborg Karneval. Det skriver Nordjyllands Politi på Twitter. Ifølge anklagerne stak den 22-årige ved 17-tiden en anden person med en knust flaske foran indgangen til Kildeparken. Den forurettede blev bragt til skadestuen af de tilstedeværende politifolk. Han er ramt i brystet og i højre side af ansigtet, men er uden for livsfare. Politiet afspærrede gerningsstedet i forbindelse med efterforskningen. Det var en uoverensstemmelse over en kvinde mellem to yngre mænd, der ifølge BT førte til, at den ene stak den anden i brystet og i halsen med en knust flaske.